b'\n_START_ARTICLE_\nMab (luna)\n_START_SECTION_\nOdkritje in imenovanje\n_START_PARAGRAPH_\nLuno Mab sta odkrila Mark R. Showalter in Jack J. Lissauer 25. avgust 2003 na posnetkih, ki jih je naredil Vesoljski teleskop Hubble. Takrat je dobila za\xc4\x8dasno oznako S/2003 U 1. Uradno ime je dobila po pravlji\xc4\x8dnem bitju kraljici Mab, ki se pojavlja tudi v Shakespearjevi tragediji Romeo in Julija. Luna je znana je tudi kot Uran XXVI._NEWLINE_Luna Mab je zelo majhna in temna. Zaradi tega je niso opazili na posnetkih, ki jih je naredila sonda Voyager 2 v letu 1986. Tudi luno Perdito so odkrili na podobnih posnetkih \xc5\xa1ele leta 1997. To je vodilo znanstvenike do ponovnega pregleda posnetkov in so tako luno na\xc5\xa1li tudi na starih posnetkih.\n_START_SECTION_\nLastnosti\n_START_PARAGRAPH_\nLuna Mab je zelo temna. Na povr\xc5\xa1ini ima svetlej\xc5\xa1a podro\xc4\x8dja, podobno kot sosednja luna Miranda. Je manj\xc5\xa1a od lune Kupid in je tako po velikosti primerljiva z najmanj\xc5\xa1imi zunanjimi lunami. Njena gostota je okoli 1,3 g/cm\xc2\xb3, kar je manj kot gostota Zemlje._NEWLINE_Tirnica lune Mab je mo\xc4\x8dno motena, kar do sedaj \xc5\xa1e ne znajo pojasniti. Verjetno nanjo vpliva katera od ve\xc4\x8djih lun. Luna Mab ima tirnico na isti razdalji od Urana kot novo odkriti pra\xc5\xa1ni obro\xc4\x8d z oznako R/2003 U 1. Luna ima primerno velikost za tvorjenje prahu, ki odleti s povr\xc5\xa1ine telesa. Ve\xc4\x8dje lune ga po nastanku zopet zberejo zaradi dovolj velike gravitacijske sile, manj\xc5\xa1e pa imajo premajhno povr\xc5\xa1ino, da bi ob trkih z meteoriti nastalo dovolj pra\xc5\xa1nih delcev. Niso pa \xc5\xa1e na\xc5\xa1li obro\xc4\x8dev, ki bi bila povezani z lunama Perdita in Kupid, ker verjetno Belinda omejuje \xc5\xbeivljenjsko dobo prahu, ki nastaja.'